CELEX: 32010R0104
Language: lv
Date: 2010-02-05 00:00:00
Title: Komisijas Regula (ES) Nr. 104/2010 ( 2010. gada 5. februāris ), kas attiecas uz atļauju izmantot kālija diformiātu kā barības piedevu sivēnmātēm (atļaujas turētājs BASF SE ) un ar ko groza Regulu (EK) Nr. 1200/2005 (Dokuments attiecas uz EEZ)

6.2.2010   
            
            
               LV
            
            
               Eiropas Savienības Oficiālais Vēstnesis
            
            
               L 35/4
            
         KOMISIJAS REGULA (ES) Nr. 104/2010
   (2010. gada 5. februāris),
   kas attiecas uz atļauju izmantot kālija diformiātu kā barības piedevu sivēnmātēm (atļaujas turētājs BASF SE) un ar ko groza Regulu (EK) Nr. 1200/2005
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka dzīvnieku barības piedevu izmantošanai jāsaņem atļauja, un paredzēts šādas atļaujas piešķiršanas pamatojums un kārtība. Regulas 10. pants paredz, ka atkārtoti jānovērtē piedevas, kuru lietošana atļauta ar Padomes Direktīvu 70/524/EEK (2).
            
         
               (2)
            
            
               Saskaņā ar Komisijas 2005. gada 26. jūlija Regulu (EK) Nr. 1200/2005 par pastāvīgu atļauju izmantot konkrētas piedevas dzīvnieku barībā un pagaidu atļauju tādas piedevas jaunam izmantojumam, kuru jau ir atļauts izmantot dzīvnieku barībā (3), tika piešķirta pagaidu atļauja lietot kālija diformiātu (citā veidā) kā barības piedevu sivēnmātēm atbilstīgi Direktīvai 70/524/EEK. Pēc tam minētā piedeva kā esošs lopbarības līdzeklis saskaņā ar Regulas (EK) Nr. 1831/2003 10. panta 1. punktu tika iekļauta Kopienas Reģistrā par lopbarības piedevām.
            
         
               (3)
            
            
               Saskaņā ar Regulas (EK) Nr. 1831/2003 10. panta 2. punktu un saistībā ar minētās regulas 7. pantu tika iesniegts pieteikums pārvērtēt minēto piedevu, pieprasot to klasificēt piedevu kategorijā “zootehniskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā noteiktās ziņas un dokumenti.
            
         
               (4)
            
            
               Eiropas Pārtikas nekaitīguma iestāde (“Iestāde”) 2009. gada 15. septembra atzinumā (4) secināja, ka piedevai nav kaitīgas ietekmes uz dzīvnieku veselību, patērētāju veselību vai vidi un ka tās lietošana var uzlabot dzīvnieku produktivitāti. Iestāde iesaka ieviest atbilstošus pasākumus lietotāju drošībai. Tā neuzskata, ka ir jānosaka īpašas prasības attiecībā uz realizēto preču uzraudzību. Iestāde arī pārbaudīja ar Regulu (EK) Nr. 1831/2003 izveidotās Kopienas references laboratorijas iesniegto ziņojumu par barībā lietotās piedevas analīzes metodi.
            
         
               (5)
            
            
               Minētās piedevas novērtējums liecina, ka Regulas (EK) Nr. 1831/2003 5. pantā paredzētie nosacījumi atļaujas piešķiršanai ir izpildīti. Tādējādi preparātu jāļauj izmantot, kā norādīts šīs regulas pielikumā.
            
         
               (6)
            
            
               Līdz ar to Regulā (EK) Nr. 1200/2005 jāsvītro noteikumi attiecībā uz minēto preparātu.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas ietilpst barības piedevu kategorijā “zootehniskās piedevas” un funkcionālajā grupā “citas zootehniskās piedevas”, ir atļauts izmantot kā dzīvnieku barības piedevu atbilstīgi pielikumā izklāstītajiem nosacījumiem.
   2. pants
   Regulā (EK) Nr. 1200/2005 svītro 1. pantu un I pielikumu.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir piemērojama visās dalībvalstīs.
      Briselē, 2010. gada 5. februārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 270, 14.12.1970., 1. lpp.
   
      (3)  OV L 195, 27.7.2005., 6. lpp.
   
      (4)  EFSA Journal 2009; 7(9): 1315.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  mg/kg kompleksās barības ar mitruma saturu 12 %
               
            
                  
                     Zootehnisko piedevu kategorija. Funkcionālā grupa: citas zootehniskās piedevas (zootehnisko parametru uzlabošana)
                  
               
            
                  4d800
               
               
                  
                     BASF SE
                  
               
               
                  Kālija diformiāts
               
               
                  
                               
                           
                           
                              Piedevas sastāvs:
                              
                                           
                                       
                                       
                                          Kālija diformiāts, ciets, min. 98 %,
                                       
                                    
                                           
                                       
                                       
                                          silikāts, maks. 1,5 %,
                                       
                                    
                                           
                                       
                                       
                                          ūdens, maks. 0,5 %.
                                       
                                    
                        
                               
                           
                           
                              Aktīvās vielas raksturojums:
                              
                                           
                                       
                                       
                                          Kālija diformiāts, ciets
                                       
                                    
                                           
                                       
                                       
                                          KH(COOH)2
                                          
                                       
                                    
                                           
                                       
                                       
                                          CAS Nr. 20642-05-1
                                       
                                    
                        
                               
                           
                           
                              Analīzes metode (1)
                              
                              Jonu hromatogrāfijas metode, izmantojot elektrovadītspējas noteikšanu (IC/ECD)
                           
                        
               
                  Sivēnmātes
               
               
                  —
               
               
                  10 000
               
               
                  12 000
               
               
                  Dažādu kālija diformiāta avotu maisījums nedrīkst pārsniegt kompleksajā barībā atļauto daudzumu – 12 000 mg/kg kompleksās barības.
                  Piedevu barībā iekļauj premiksa veidā.
                  Šis produkts var izraisīt nopietnus acu bojājumus.
                  Jāpieņem pasākumi, lai aizsargātu darbiniekus.
               
               
                  26.2.2020.
               
            
         (1)  Sīkāka informācija par analīzes metodēm ir pieejama Kopienas references laboratorijas tīmekļa vietnē: www.irmm.jrc.be/crl-feed-additives